Bumerang (TV serija) - Wikipedija

# Bumerang (TV serija)

### Izvor: Wikipedija

Bumerang je humoristična serija o dogodovštinama u redakciji male lokalne televizijske postaje Bumerang, u kojoj glavnu ulogu mlade novinarke Martine Knez igra glumica Daria Knez.

Sinopsis

Serija počinje dolaskom mlade novinarke Martine Kralj na TV Bumerang. Televizija je upravo dobila novog vlasnika - Thomasa Mršića, povratnika iz Australije porijeklom s hrvatskog krša. Glavni urednik je Vlatko Poklepović, pravi primjerak " čovjeka za sva vremena " koji je uspio sačuvati fotelju unatoč svim smjenama i političkim promjenama. Spletkar Poklepović, koji se panično boji jedino supruge, iza leđa novog vlasnika Mršića provodi svoju poslovnu politiku, a potezi su mu često pravno i moralno sumnjivi. To mu se često obije o glavu i dovede ga u razne nevolje, zato mu je funkcija glavnog urednika svako malo nesigurna. Najveću opasnost za Poklepovića i njegove sumnjive poslove zapravo predstavlja Martine, te mu ubrzo postaje " trn u oku ". Mlada novinarka pak, uvijek s ogromnom željom i namjerom da napravi najbolju stvar, često zabunom povrijedi nekog drugog, i to upravo onog do kojeg joj je najviše stalo - novinara i televizijskog voditelja Emila Belamarića. Uz četiri glavna junaka " Bumeranga ", u zapletima na lokalnoj televizijskoj postaji sudjeluju i vesela i glamurozna tajnica Željka, čija je velika želja postati voditeljicom. Tu je i pravedna, ali oštra kantinijerka Sofija, blesavi kamerman Kiki, rastresena voditeljica vremenske prognoze Hana, mudri domar Lovro, sramežljivi montažer Antiša i povučena šminkerica Irena.

## [uredi] Trenutna postava

- Daria Knez kao Martina Kralj ( 1 - 2 )
- Ljubomir Kerekeš kao Vlatko Poklepović ( 1 - 2 )
- Zlatan Zuhrić-Zuhra kao Thomas Mršić ( 1 - 2 )
- Luka Dragić kao Emil Belamaric ( 1 - 2 )
- Csilla Barath-Bastaić kao Željka Bajs ( 1 - 2 )
- Ksenija Marinković kao Sofija ( 1 - 2 )
- Dusan Bućan kao Kristijan Horvat - Kiki ( 1 - 2 )
- Hana Hegedušić kao Hana ( 1 - 2 )
- Luka Petrušić kao Antiša ( 1 - 2 )
- Draško Zidar kao Lovro ( 1 - 2 )
- Marija Škaričić kao Irena ( 1 - 2 )

## [uredi] Gosti u seriji

- Janko Rakoš kao Jadranko Fabek Šiljo ( 1 - 2 )
- Stefany Hohnjec kao Stella ( 1 )
- Amar Bukvić kao mafijaš ( 1 )
- Robert Ugrina kao Drago ( 1 - 2 )
- Leon Lučev kao Lujo Franić ( 1 )
- Branko Meničanin kao Inspektor Šimić ( 1 )
- Urša Raukar kao financijska policajka ( 1 )
- Sven Šestak kao Anđelko ( 1 - 2 )
- Iva Šulentić kao Nina Kralj ( 1 - 2 )
- Vicko Bilandžić kao Stipe ( 1 )
- Marica Vidušić kao Nada Poklepović ( 1 )
- Iva Visković kao Izabela ( 1 )
- Goran Malus kao Ivić ( 1 )
- Alen Liverić kao Boško Krivić ( 1 )
- Ivana Boban kao Kristina ( 1 )
- Predrag Vušović kao Mate ( 1 )
- Siniša Bahun kao Stanislav ( 2 )
- Kornelije Hećimović kao pisac ( 2 )
- Krunoslav Klobučar kao Dario ( 2 )
- Slavica Knežević kao Josipa Žiljak ( 2 )
- Olga Pakalović kao Katarina ( 2 )
- Tvrtko Jurić kao Đuro Pucar ( 2 )
- Đorđe Kukuljica kao Dr. Darije Benko ( 2 )
- Danijel Ljuboja kao Ziga ( 2 )
- Jasmin Telalovic kao policajac ( 2 )
- Zsolt Lipits kao Mađar ( 2 )
- Slaven Vidaković kao Mađar #2 ( 2 )
- Borko Perić kao Antonio Zucchini ( 2 )
- Nikolaj Popović kao Abid Kovačević Medo ( 2 )
- Ecija Ojdanić kao psihijatrica Olga ( 2 )
- Anica Tomić kao Lujzka ( 2 )
- Danko Ljuština kao doktor Mile Bjelčić ( 2 )
- Ivana Roščić kao Lucija ( 2 )
- Franjo Jurčec kao župnik # 1 ( 2 )
- Nikola Novosel kao župnik #2 ( 2 )
- Ivica Pucar kao Bob ( 2 )

## [uredi] Opis likova

- Martina Kralj

Mlada novinarka koja je oduvijek bila borac za pravdu. Simpatična je, lijepa i izrazito pozitivna osoba. Brine se za urednost i praktičnost radnog prostora i zbog toga je ljudi često iskorištavaju. Ona je " sjaj u tami " na TV Bumerangu jer, za razliku od ostalih likova, nema svoju tamnu stranu pa i zato predstavlja " trn u oku " glavnom uredniku Poklepoviću. Nema dečka, ali potajno je zaljubljena u Emila.

- Thomas Mršić

Glavni direktor, povratnik iz Australije, sebe smatra " bogom i batinom " na TV Bumerangu. Svaka odluka koju donese na kraju se pokaže pogrešnom, ali nikad ne priznaje da je u krivu. Prema svim djelatnicima se ponaša kao da su nepismeni te kao da je došao u Etiopiju dijeliti kruh gladnima. Uvjeren je da ga svi vole, no istina je daleko od toga. Poklepović mu ide na živce jer se izražava uštogljeno i komplicirano za njegov ukus.

- Vlatko Poklepović

Glavni urednik. Ulizica koja se okreće "kako vjetar puše". Moto mu je da je " šef uvijek u pravu ". Cinkaroš, hipohondar i ima paranoju od gubitka posla. Udvara se recepcionerki Željkici, jedinoj ženi koja ga se ne boji.

- Emil Belamarić

Novinar i voditelj vijesti koji sanjari da postane James Bond. Toliko zaljubljen u sebe da je na zidu ureda objesio vlastitu sliku. Sviđa mu se Martina, a kako bi je učinio ljubomornom, udvara se Hani.

- Željka Bajs

Tajnica sklona spletkama koja želi postati voditeljica. Ljubomorna je na Hanu jer je postala voditeljica prije nje.

- Hana Pavlinić

Simpatična voditeljica vremenske prognoze.

- Sofija

Pipničarka u kantini koja nema previše iluzija o boljem sutra. Najinformiranija osoba na televiziji, pa novinari od nje saznaju aktualnosti.

- Lovro

Tehničar, domar i serviser, radi na TV Bumerangu od samih početaka. Jedina osoba koja ga shvaća ozbiljno je Sofija.

- Antiša

Montažer i neosporni autoritet u svemu što ima veze s elektronikom i kompjuterima. Sviđa mu se Sofija, iako bi mu ona, po godinama, mogla biti mama.

- Kiki

Kamerman i snimatelj koji se često ne snalazi ni u vlastitim mislima.

- Irena

Šutljiva šminkerica, kojoj su glavni oblici komunikacije uzdasi i usklici. Neustralni slušač kojoj svi otkrivaju tajne.

## [uredi] Naslovna pjesma serije

- U ovom gradu nema mjesta za sve,
- Dolaze i odlaze ko ljetne cipele,
- U ovom gradu nema mjesta za sve,
- I jedino stalno to su promjene,
- Al nekim čudom stalno isti drže najbolje pozicije.

- U ovom gradu treba ti netko ko ja,
- Da drži ti leđa od gladnih vukova.
- U ovom gradu ne smiješ saznati sve,
- I puno je bolje biti glupav i lijep
- I ne znat' čudo kojim isti drže najbolje pozicije.

- U tvojem pogledu ja moram ostati jak,
- I ne dat' da vide svi da čekam na tvoj znak,
- Jer tvoj je osmijeh kao bumerang,
- Ma kud da krenem, uvijek vraća se,
- I kad smo blizu , zn am da živim život s najbolje pozicije.

Glazbu za naslovnu pjesmu " Bumeranga " skladali su Tomo In der Muhlen i Zvonimir Dusper Dus, koji je napisao i riječi pjesme, izvodi je zasad nepoznati pjevač Nikola.

Dobavljeno iz "http://hr.wikipedia.org../../../b/u/m/Bumerang_%28TV_serija%29_7480.html"

Kategorije: Hrvatska filmska umjetnost | TV serije

##### Views

- Članak
- Razgovor
- Trenutna inačica

##### Traži